b'\n_START_ARTICLE_\nEMA 1996\n_START_PARAGRAPH_\nEMA 1996 je potekala 10. februarja 1996 v studiu RTV Slovenija. Prireditev je vodila Tajda Lek\xc5\xa1e. Kot glasbena gostja je nastopila Darja \xc5\xa0vajger, zmagovalka Eme 1995, s svojo evrovizijsko pesmijo Prisluhni mi._NEWLINE_Ocenjevala je strokovna \xc5\xbeirija dvanajstih radijskih postaj. Telefonskega glasovanja ni bilo._NEWLINE_S \xc5\xa1tirinajstimi to\xc4\x8dkami prednosti je zmagala Regina s pesmijo Dan najlep\xc5\xa1ih sanj.'